Gruziya va NATO
NATO va Gruziya oʻrtasidagi munosabatlar 1992-yilda, mustaqillikka erishgan Gruziya Shimoliy Atlantika shartnomasi tashkiloti Kengashiga (1997-yilda Yevro-Atlantika Hamkorlik Kengashi deb oʻzgartirilgan) qoʻshilgandan soʻng boshlangan. Gruziyaning „Tinchlik yoʻlida hamkorlik“ dasturiga (1994) va „Rejalashtirish va koʻrib chiqish jarayoni“ dasturiga (1999) qoʻshilishi bilan bu hamkorlik chuqurlashdi va kengaydi. 2003-yilgi inqilobdan soʻng Gruziya NATO bilan aloqalarni mustahkamlashga intila boshladi va bu tashkilotga aʼzo boʻlish istiqboliga ega. Bu ambitsiya 2008-yil aprel oyida Buxarestda boʻlib oʻtgan NATO sammitida qollab-quvvatlandi. 2008-yil sentyabr oyida NATO-Gruziya komissiyasi (NGC) Buxarestda boshlangan jarayonga rahbarlik qilish uchun oʻz ishini boshladi. NATO va Gruziya oʻrtasidagi munosabatlardagi muammo Abxaziya va Janubiy Osetiya hududida rus qoʻshinlarining mavjudligi boʻlib, Rossiya mustaqilligini Gruziyadagi urushdan keyin 2008-yil avgustida tan olgan.